*Ulomak iz romana*

Kroz pustinju i prašumu

Henryka Sienkiewicza

Stasio se rodio u kanalu u Port-Saidu, tu je odrastao i proveo gotovo četrnaest godina, pa su ga inženjeri, suradnici njegova oca, nazivali sinom pustinje. Poslije, kad je već pošao u školu, pratio je kadšto svog oca ili gospodina Rawlisona za vrijeme praznika i blagdana na službenim putovanjima koja su obavezno morali poduzimati u službi od Port-Saida čak do Sueza nadzirući radnje oko nasipa i dubljega iskopavanja kanala. Dječak je poznavao svakoga inženjera i sve carinske činovnike, sve radnike, Arape i crnce. Zavlačio bi se u svaki kutić, znao bi osvanuti gdje mu se nitko nije nadao, izlazio bi na daleke izlete uzduž nasipa i vozio se kadšto prilično daleko čamcem po Menzaleh-jezeru. Vozio se na arapsku obalu, uzjahao tamo na konja ili u oskudici konja na devu ili na magarca i igrao se »divljeg jahača« u pustinji – riječju, on je »dabrovao«, kako reče gospodin Tarkowski, svuda i svugdje i provodio je svaki slobodni trenutak, kad nije imao školskih dužnosti, na vodi. Otac mu to nije branio, jer je znao da će veslanje, jahanje i stalan boravak na svježem zraku jačati dječakovo zdravlje i razvijati u njemu praktični smisao. A Stasio je doista bio čvrst dječak i uzrasniji nego što obično bivaju dječaci njegovih godina. Dosta mu je bilo pogledati u oči i uvjeriti se da će prije pogriješiti suviškom smionosti, negoli kukavštinom, ako dođe u kakvu nepriliku. U četrnaestoj je godini bio jedan od najboljih plivača u Port-Saidu, a to nije bilo malo, jer Arapi i crnci plivaju kao ribe. Pucajući iz karabinke malog kalibra na divlje patke i egipatske guske, dobio je sigurnu ruku i sigurno oko. Sanjario je, kako bi jednoga dana pošao u lov na velike životinje u središnjoj Africi pa je zato tako željno slušao pripovijedanje Sudanaca koji su bili zaposleni kod kanalskih radova, a sukobili su se kadšto u svom zavičaju s velikim grabežljivcima i debelokošcima. Imao je i tu prednost da je pri tome učio njihove jezike.

*(Henryk Sienkiewicz, Kroz pustinju i prašumu, s poljskoga preveo Iso Velikanović, biblioteka Moja knjiga – metodički obrađena lektira, Školska knjiga, Zagreb, 2000.)*

*Ulomak povjestice*

Kugina kuća

Iz Povjestica Augusta Šenoe

Nad pučinom zadrhtao mjesec,

Iz oblaka diže sjetno čelo,

Tužno gleda prema onoj strani

Gdje do brijega drijema malo selo.

Drijema selo kao galeb bijeli

Na igalu zguriv se pod krila,

Ne hajuć jesu l' vali sjeli,

Da l' još huji olujine sila.

Zdrava minu Marija,

Svud je mirna krajina;

Poboja se mali Rade,

Lijep jedinac Jele mlade.

Skoči Rade preko puta,

Strinina se hvata skuta:

»Strino mila, strino slatka!

Maja mi je u grad pošla,

Maja nije natrag došla,

Strah je, strino, tvojeg Ratka;

Vidiš, vani noć je gusta,

Rade samcat – kuća pusta;

Noću idu vilenjaci

I vještice, vukodlaci:

Pusti, strino – ja se bojim –

Da pod krovom spavam tvojim.«

I zadrijema mali Rade,

Lijep jedinac Jele mlade.

Na kraj sela stoji lipa stara,

Starija od ljudskog pametara,

A pod starom hladovitom lipom

Drven krst sa Isusovim kipom.

Naprot kipu čudna žena sjela,

Crnoj smrti posestrima bijela,

Zmijska kosa niz rame joj pada,

Čelik-zubi stištu se od jada,

Krvav mjesec oči su joj plamne,

A sred noći vijori se tamne

Bijela halja – gole kosti krijuć,

Crni vazduh bijelim bičem bijuć.

U raspleo gnjevnim okom gleda,

Vehle usne s bijesom joj se pjene,

Rad bi naprijed – ali krst joj ne da

Poć u selo – ali eto žene,

Mlade Jele, gdjeno ide žurna

Da je ponoć ne zastigne burna.

»Stani Jelo!« – bijela prosi –

»U selo me odmah nosi,

Noć mi stazu zagalila,

Noga mi se utrudila!«

»Da te nosim, čudna seko?«

Kroz strah vrati mlada Jela,

»Potrena sam bome cijela,

Naše selo nij' daleko,

Na kapljice, pa se napi',

Na mene se tad uštapi.«

*(August Šenoa, Povjestice, biblioteka Moja knjiga – metodički obrađena lektira, Školska knjiga, Zagreb, 2003.)*

***Grafičke oznake i numeriranje, simboli i crtanje***

***1)*** *U zadatku ispod postavi* ***numeriranje*** *predmeta od 1. do 4. 🡪 (****Polazno****/ Odjeljak Odlomak-Numeriranje)*

**U 5. razredu počeli smo učiti 4 nova predmeta. To su:**

Geografija

Povijest

Tehnička kultura

Informatika

***2)*** *U zadatku ispod postavi* ***grafičke oznake*** *nabrojenih sadržaja. 🡪 (****Polazno****/ Odjeljak Odlomak-Grafičke oznake)*

**Iz tehničke kulture naučili smo:**

kako se ponašati u prometu

osnove tehničkog crtanja

raditi predmete od kartona i drva itd.

***3)*** *U zadatku ispod riječi alfa, beta i gama zamijeni njihovim* ***simbolima*** *(grčkim slovima), a riječ stupnjeva zamijeni velikim slovom O, kao* **eksponent***. 🡪 (****Umetanje****/ Simbol, Više simbola;* ***Polazno****/ odjeljak Font, eksponent)*

Kod **tehničkog crtanja** naučili smo da su zbrojevi kutova trokuta 180O.

***alfa + beta + gama = 180 stupnjeva***

***4)*** *Ispod ovog zadatka* ***nacrtaj pravokutnik i pravilnu kružnicu****. Likove* ***ispuni*** *željenim bojama kao i željenom bojom i širinom* ***obruba****. Nacrtane likove označi koristeći tipku CTRL i* ***grupiraj*** *ih.*

*🡪 (****Umetanje****/ Oblici, kružnicu crtati držeći tipku Shift;* ***Oblikovanje****/ kantica i kontura-crta;* ***Oblikovanje****/ Grupiraj)*

***Tablice u MS Wordu***

***1.*** *Klikni u okvir i* ***umetni tablicu*** *s* ***8 redaka*** *i* ***12 stupaca 🡪*** *(****Umetanje****/ Tablica, Umetni tablicu...)*

*Tablica 1. Umetnuta tablica*

***Zadatke 2. do 5. rješavaj u tablici 2. Hrvatski sportaši***

*Tablica 2. Hrvatski sportaši*

|  |  |  |
| --- | --- | --- |
|  | NOGOMET | RUKOMET |
| 1. | Ivan Rakitić | Luka Cindrić |
| 2. | Ivan Perišić | Luka Stepančić |
| 3. | Luka Modrić | Zlatko Horvat |

***2.******Izbriši sadržaj*** *2 ćelije i upiši druge sportaše 🡪 (Označi tekst u ćeliji i izbriši tipkom Delete)*

***3.*** *Namjesti* ***širinu*** *stupaca* ***automatski*** *prema najširim podacima 🡪 (dvostruki klik na okomite crte između stupaca)*

***4.*** *Zaglavlje tablice (1. redak)* ***osjenčaj*** *zelenom bojom 🡪 (označiti ćelije u zaglavlju-1.retku,* ***Polazno****/ kantica)*

***5.******Donjoj crti*** *zaglavlja postavi* ***debljinu*** *1 ½ točke i* ***plavu******boju*** *🡪 (označiti ćelije u zaglavlju-1.retku,* ***Polazno****/ Obrubi, Obrubi i sjenčanje)*